CELEX: 32018Y0928(01)
Language: el
Date: 2018-08-31 00:00:00
Title: Απόφαση του Ευρωπαϊκού Συμβουλίου Συστημικού Κινδύνου, της 31ης Αυγούστου 2018, σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΣΣΚ/2018/6)

28.9.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 347/3
               
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
         της 31ης Αυγούστου 2018
         σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου
         (ΕΣΣΚ/2018/6)
         (2018/C 347/04)
         ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (1), και ιδίως το άρθρο 24,
         Έχοντας υπόψη την απόφαση ΕΕΣΚ/2012/1 του Ευρωπαϊκού Συμβουλίου Συστημικού Κινδύνου, της 13ης Ιουλίου 2012, σχετικά με την εφαρμογή κανόνων προστασίας δεδομένων προσωπικού χαρακτήρα στο Ευρωπαϊκό Συμβούλιο Συστημικού Κινδύνου (2), και ιδίως το άρθρο 3,
         Εκτιμώντας τα ακόλουθα:
         
                     (1)
                  
                  
                     Την 1η Ιουνίου 2015 το γενικό συμβούλιο του Ευρωπαϊκού Συμβουλίου Συστημικού Κινδύνου (ΕΣΣΚ) εξέδωσε την απόφαση ΕΣΣΚ/2015/1 του Ευρωπαϊκού Συμβουλίου Συστημικού Κινδύνου (3), με την οποία η κα Barbara Eggl διορίστηκε ως υπεύθυνη προστασίας δεδομένων του ΕΣΣΚ έως την 31η Μαΐου 2017.
                  
               
                     (2)
                  
                  
                     Ως υπεύθυνη προστασίας δεδομένων του ΕΣΣΚ η κα Eggl έχει ολοκληρώσει τη θητεία της με απόλυτα ικανοποιητικό τρόπο.
                  
               
                     (3)
                  
                  
                     Καθώς η κα Eggl ασκεί εκ των πραγμάτων τα καθήκοντα και τις αρμοδιότητές της ως υπεύθυνη προστασίας δεδομένων του ΕΣΣΚ από την 1η Ιουνίου 2017, είναι αναγκαίο να ανανεωθεί η θητεία της από το γενικό συμβούλιο του ΕΣΣΚ με αναδρομική ισχύ από την 1η Ιουνίου 2017,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ
         
            Άρθρο 1
            Διορισμός υπευθύνου προστασίας δεδομένων του ΕΣΣΚ
            Η κα Barbara Eggl διορίζεται ως υπεύθυνη προστασίας δεδομένων του ΕΣΣΚ για δεύτερη θητεία, με ισχύ από την 1η Ιουνίου 2017 έως την 14η Μαΐου 2020.
         
         
            Άρθρο 2
            Έναρξη ισχύος
            
               1.   Η παρούσα απόφαση αρχίζει να ισχύει την 31η Αυγούστου 2018.
            
            
               2.   Εφαρμόζεται από την 1η Ιουνίου 2017.
            
         
         
            Φρανκφούρτη, 31 Αυγούστου 2018.
            
               
                  Προϊστάμενος της Γραμματείας του ΕΣΣΚ,
               
               
                  εξ ονόματος του γενικού συμβουλίου του ΕΣΣΚ
               
               Francesco MAZZAFERRO
            
         
         
            (1)  ΕΕ L 8 της 12.1.2001, σ. 1.
         
            (2)  ΕΕ C 286 της 22.9.2012, σ. 16.
         
            (3)  Απόφαση ΕΕΣΚ/2015/1 του Ευρωπαϊκού Συμβουλίου Συστημικού Κινδύνου, της 1ης Ιουνίου 2015, σχετικά με τον διορισμό του υπεύθυνου προστασίας δεδομένων του Ευρωπαϊκού Συμβουλίου Συστημικού Κινδύνου (ΕΕ C 204 της 20.6.2015, σ. 18).